pythainlp/thai-wiki-dataset-v4 huggingface dataset:
ฝ้ายแกมแพร

ฝ้ายแกมแพร เป็นนวนิยายของกฤษณา อโศกสิน ที่ตีพิมพ์เป็นตอน ๆ ลงในนิตยสารนพเก้า 
และพิมพ์ครั้งแรกโดยสำนักพิมพ์ประพันธ์สาส์น ในปี พ.ศ. 2516 และบทประพันธ์ถูกนำมาทำเป็นภาพยนตร์ละครโทรทัศน์หลายครั้งเลยทีเดียว
ฝ้ายแกมแพร ได้ถูกนำมาสร้างครั้งแรกเป็นภาพยนตร์ไทย ขนาด 35 มม. พากย์เสียงในฟิล์ม สร้างโดย นภาสิริภาพยนตร์ จากการกำกับของ ปริญญา ลีละศร นำแสดงโดย นาท ภูวนัย รับบท ทมนัย, อรัญญา นามวงศ์ รับบท จารวี, ดวงดาว จารุจินดา รับบท ทิพยางค์ และการแสดงภาพยนตร์แบบเต็มตัวครั้งแรกของ เศรษฐา ศิระฉายา ในบทของ ธงฉาน เข้าฉายครั้งแรกเมื่อวันที่ 3 ตุลาคม พ.ศ. 2518 ที่โรงภาพยนตร์แกรนด์และสามย่าน และจากภาพยนตร์เรื่องนี้ทำให้เศรษฐาสามารถคว้ารางวัลพระราชทานพระสุรัสวดี สาขานักแสดงสมทบชายยอดเยี่ยมจากงานประกาศรางวัลพระราชทานพระสุรัสวดี ครั้งที่ 2 เมื่อปี พ.ศ. 2519 มาครองได้สำเร็จ
หลังจากนั้นเรื่อง ฝ้ายแกมแพร ได้ถูกนำมาสร้างเป็นละครโทรทัศน์อีกทั้งหมด 5 ครั้ง ได้แก่ ครั้งที่ 1 ในปี พ.ศ. 2521 ออกอากาศทางช่อง 9 นำแสดงโดย สมภพ เบญจาธิกุล รับบท ทมนัย, เมตตา รุ่งรัตน์ รับบท จารวี, ศันสนีย์ สมานวรวงศ์ รับบท ทิพยางค์ และ สุรินทร์ แสงขำ รับบท ธงฉาน
ครั้งที่ 2 ในปี พ.ศ. 2522 ออกอากาศทางททบ.5 นำแสดงโดย ภิญโญ ทองเจือ รับบท ทมนัย, มยุรา ธนะบุตร รับบท จารวี และยังได้นำ เศรษฐา ศิระฉายา และดวงดาว จารุจินดา ผู้รับบท ธงฉาน และ ทิพยางค์ ในเวอร์ชั่นภาพยนตร์กลับมารับบทเดิมอีกครั้ง
ครั้งที่ 3 ในปี พ.ศ. 2528 ออกอากาศทางททบ.5 นำแสดงโดย นิรุตติ์ ศิริจรรยา รับบท ทมนัย, ธิติมา สังขพิทักษ์ รับบท จารวี, นพพล โกมารชุน รับบท ธงฉาน และ อาภาภรณ์ กรทิพย์ รับบท ทิพยางค์
ครั้งที่ 4 ในปี พ.ศ. 2535 ออกอากาศทางช่อง 3 จากการกำกับของชนะ คราประยูร นำแสดงโดย จักรกฤษณ์ อำมะรัตน์ รับบท ทมนัย, จริยา สรณคมน์ รับบท จารวี, ธิศวรรณ สุวรรณโพธิ์ รับบท ทิพยางค์ และ กรรชัย กำเนิดพลอย รับบท ธงฉาน
และครั้งที่ 5 ในปี พ.ศ. 2563 ออกอากาศทางช่องจีเอ็มเอ็ม 25 จากการกำกับของ เอกสิทธิ์ ตระกูลเกษมสุข นำแสดงโดย ชัยพล จูเลี่ยน พูพาร์ต รับบท ทมนัย, จริญญา ศิริมงคลสกุล รับบท จารวี, สิทธา สภานุชาติ รับบท ธงฉาน และ มารีน่า ศดานันท์ บาเล็นซิเอก้า รับบท ทิพยางค์
ลูคัส แบร์กวาลล์

ลูคัส อีริก โฮลเกอร์ แบร์กวาลล์ (เกิด 2 กุมภาพันธ์ ค.ศ. 2006) เป็นนักฟุตบอลอาชีพชาวสวีเดน ปัจจุบันเล่นในตำแหน่งกองกลางให้กับทอตนัมฮอตสเปอร์และทีมชาติสวีเดน
ชีวิตส่วนตัว.
ธีโอซึ่งพี่ชายของเขาก็เป็นนักฟุตบอลที่เล่นให้กับสโมสรยอร์กอร์เดน
สโมสรอาชีพ.
ทอตนัมฮอตสเปอร์.
เมื่อวันที่ 1 กุมภาพันธ์ 2024 ทอตนัมฮอตสเปอร์ ได้ตกลงเซ็นสัญญา 5 ปีกับแบร์กวาลล์ด้วยค่าตัวที่รายงานว่า 8.5 ล้านปอนด์ เขาได้ย้ายมารวมทีมอย่างเป็นทางการเมื่อวันที่ 1 กรกฎาคม 2024 ในวันที่ 17 กรกฎาคม 2024 เขาได้ลงเล่นให้กับสเปอร์สเป็นครั้งแรกในฐานะตัวสำรองในช่วงพักครึ่งในเกมกระชับมิตรก่อนเปิดฤดูกาลที่ชนะฮาร์ตออฟมิดโลเดียน 5-1 ในนาทีที่ 66 เขาช่วย ไมกี้มัวร์ให้สเปอร์ขึ้นนำ 3-1 ต่อมาในวันที่ 20 กรกฎาคม 2024 แบร์กวาลล์ได้ลงเล่นเป็น 11 ตัวจริงในเกมอุ่นเครื่องพบกับควีนส์พาร์กเรนเจอส์ แต่ในนาทีที่ 24 เขาก็ได้รับอาการบาดเจ็บ (ไม่เปิดเผยรายละเอียด) และต้องออกจากสนาม 
แบร์กวาลล์ลงสนามเป็นตัวจริงครั้งแรกให้กับสโมสรในเกมที่เอาชนะคอเวนทรีซิตี 2-1 ในศึกอีเอฟแอลคัพเมื่อวันที่ 18 กันยายน 2024 ต่อมาวันที่ 8 มกราคม 2025 2568 เขายิงประตูแรกให้กับสเปอร์ในเกมที่เอาชนะ ลิเวอร์พูล 1-0 ในนัดแรกของรอบรองชนะเลิศอีเอฟแอล คัพ 
ถัดมาในวันที่ 29 เมษายน 2025 แบร์กวาลล์ได้เซ็นสัญญาฉบับใหม่กับสเปอร์ซึ่งจะหมดอายุในปี 2031 วันที่ 1 พฤษภาคมแบร์กวาลล์ก็ได้รับบาดเจ็บที่ข้อเท้าระหว่างการฝึกซ้อมจนต้องใช้ไม้ค้ำยันขณะเข้าร่วมชมเกมที่ ยเปอร์เอาชนะโบโด กลิมท์ ในรอบรองชนะเลิศยูโรปาลีก 3-1 ในเลกแรก หัวหน้าโค้ชแอนจ์ พอสเตคอกลูเปิดเผยว่าแบร์กวาลล์ได้รับความบาดเจ็บที่เอ็นข้อเท้าและจะพลาดการแข่งขันที่เหลือของฤดูกาล ต่อมาวันที่ 15 พฤษภาคมแบร์กวาลล์ได้รับการโหวตให้เป็นผู้เล่นแห่งฤดูกาลของ Tottenham Official Supporters' Club รวมถึงสมาชิก One Hotspur และผู้เล่นแห่งฤดูกาลของ One Hotspur Juniors สำหรับฤดูกาล 2024-25 แบร์กวาลล์ได้รับรางวัลเหรียญผู้ชนะยูโรปาลีกแม้ว่าจะไม่มีชื่อในรอบชิงก็ตาม
 "ณ วันที่ นัดที่เล่น ณ วันที่ 12 พฤศจิกายน ค.ศ. 2023 "
แม่น้ำเอไอ

แม่น้ำเอไอ (; โรมาจิ: "Eai gawa") เป็นแม่น้ำที่ไหลจากทางเหนือสู่ตอนกลางของจังหวัดมิยางิ เป็นหนึ่งในสาขาของแม่น้ำคิตากามิ มีต้นกำเนิดมาจากภูเขาอาราโอะ ไหลผ่านเมืองโอซากิ และเมืองวากุยะ และไหลลงสู่แม่น้ำคิตากามิสายเก่าที่เมืองอิชิโนมากิ
ความยาวรวมจากต้นน้ำถึงปากแม่น้ำประมาณ 93 กิโลเมตร ความยาวของร่องน้ำสายหลักประมาณ 79.9 กิโลเมตร มีพื้นที่ลุ่มน้ำประมาณ 591 ตารางกิโลเมตร 
แอ่งน้ำนี้กินพื้นที่บริเวณที่เคยเป็นอำเภอทามัตสึกุริทั้งหมด และยังเคยถูกเรียกว่า แม่น้ำทามัตสึกุริ (玉造川) นอกจากนี้ที่บริเวณใกล้แหล่งกำเนิดบริเวณภูเขาอาราโอะยังมีชื่อเรียกว่า แม่น้ำอาราโอะ (荒雄川) ด้วย
ซีแอลเอ็มวี

ซีแอลเอ็มวี  คือกลุ่มประเทศซึ่งประกอบไปด้วย ประเทศกัมพูชา, ประเทศลาว, ประเทศพม่า และประเทศเวียดนาม ถือเป็นความร่วมมือระหว่างประเทศในกลุ่มประเทศสมาชิกสมาคมประชาชาติแห่งเอเชียตะวันออกเฉียงใต้ ซึ่งประเทศสมาชิกในกลุ่มถือเป็นประเทศใหม่, มีรายได้ต่ำ และเคยเป็นประเทศเศรษฐกิจปิด แนวทางหนึ่งที่ในกลุ่มสมาชิกดำเนินการระหว่างกันคือการประชุมของรัฐมนตรีเศรษฐกิจในกลุ่ม
กีฬาฟุตบอลในแปซิฟิกเกมส์ 2023

การแข่งขันกีฬาฟุตบอลในแปซิฟิกเกมส์ 2023 เป็นการแข่งขันกีฬาฟุตบอลที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 17 พฤศจิกายน – 1 ธันวาคม พ.ศ. 2566
ประเทศที่เข้าร่วม.
<templatestyles src="Col-begin/styles.css"/>
กีฬาเนตบอลในแปซิฟิกเกมส์ 2023

การแข่งขันกีฬาเนตบอลในแปซิฟิกเกมส์ 2023 เป็นการแข่งขันกีฬาเนตบอลที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 27 พฤศจิกายน – 2 ธันวาคม พ.ศ. 2566 ที่สนามเฟรนด์ชิปฮอล์ This will be the thirteenth time that netball has been in the games since its inclusion in 1963. The competition will take place between 27 November to 2 December 2023.
ประเทศที่เข้าร่วม.
มี 9 ประเทศและดินแดนที่เข้าร่วมแข่งขันแปซิฟิกเกมส์ 2023
<templatestyles src="Div col/styles.css"/>
กีฬารักบี้ 7 คนในแปซิฟิกเกมส์ 2023

การแข่งขันกีฬารักบี้ 7 คนในแปซิฟิกเกมส์ 2023 เป็นการแข่งขันกีฬารักบี้ 7 คนที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 23-25 พฤศจิกายน พ.ศ. 2566 ที่สนามกีฬาแห่งชาติหมู่เกาะโซโลมอน
ประเทศที่เข้าร่วมแข่งขัน.
มี 13 ประเทศและดินแดนได้เข้าร่วมการแข่งขันรักบี้ 7 คนในแปซิฟิกเกมส์ 2023
<templatestyles src="Div col/styles.css"/>
กีฬาว่ายน้ำในแปซิฟิกเกมส์ 2023

การแข่งขันกีฬาว่ายน้ำในแปซิฟิกเกมส์ 2023 เป็นการแข่งขันกีฬาว่ายน้ำที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 20–25 พฤศจิกายน พ.ศ. 2566 ที่ศูนย์กีฬาทางน้ำโฮนีอาราในโฮนีอารา และ DC Park สำหรับว่ายน้ำมาราธอน
กีฬาเทเบิลเทนนิสในแปซิฟิกเกมส์ 2023

การแข่งขันกีฬาเทเบิลเทนนิสในแปซิฟิกเกมส์ 2023 เป็นการแข่งขันกีฬาเทเบิลเทนนิสที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 23-25 พฤศจิกายน พ.ศ. 2566 ที่โรงเรียนมัธยมแห่งชาติพระเจ้าจอร์จที่ 4
กีฬาเทนนิสในแปซิฟิกเกมส์ 2023

การแข่งขันกีฬาเทนนิสในแปซิฟิกเกมส์ 2023 เป็นการแข่งขันกีฬาเทนนิสที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 17 – 30 พฤศจิกายน พ.ศ. 2566 ที่สนามกีฬาแห่งชาติหมู่เกาะโซโลมอน เทนนิสเป็นหนึ่งในสี่ชชนิดกีฬาในแปซิฟิกเกมส์ 2023 ซึ่งมีกำหนดจะเริ่มแข่งขัน 2 วันก่อนพิธีเปิดการแข่งขันอย่างเป็นทางการ
ประเทศที่เข้าร่วม.
มี 13 ประเทศและดินแดนได้เข้าร่วมการแข่งขันกีฬาเทนนิสในแปซิฟิกเกมส์ 2023 แต่ละประเทศได้รับอนุญาตให้ส่งนักกีฬาเข้าร่วมได้สูงสุดแปดคน โดยต้องเป็นเพศเดียวกันไม่เกินห้าคน
กีฬาวอลเลย์บอลในแปซิฟิกเกมส์ 2023

การแข่งขันกีฬาวอลเลย์บอลในแปซิฟิกเกมส์ 2023 เป็นการแข่งขันกีฬาวอลเลย์บอลที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 17 – 25 พฤศจิกายน (ในร่ม) และ 28 พฤศจิกายน – 2 ธันวาคม ค.ศ. 2023 (ชายหาด) ที่หอประชุมมิตรภาพ (ในร่ม) และเอสไอเอฟเอฟอคาเดมี (ชายหาด)
ประเทศที่เข้าร่วม.
<templatestyles src="Div col/styles.css"/>
กีฬายกน้ำหนักในแปซิฟิกเกมส์ 2023

การแข่งขันกีฬายกน้ำหนักในแปซิฟิกเกมส์ 2023 เป็นการแข่งขันกีฬายกน้ำหนักที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 20–24 พฤศจิกายน พ.ศ. 2566 ที่มารานาธาฮอลล์
เฮาส์ ออฟ นินจา

เฮาส์ ออฟ นินจา (; โรมาจิ: "House of Ninjas)" ภาพยนตร์ญี่ปุ่นที่กำกับโดยเดฟ บอยล์และเขียนโดยมาซาฮิโระ ยามาอุระ,โคตะ โออุระ และคันนะ คิมูระ นำแสดงโดยเค็นโตะ คากุ,โยสุเกะ เอกุจิ,ทาเอะ คิมูระ,เคนโกะ โคระ,อาจู มาคิตะ,ริโฮะ โยชิโอกะ,โนบุโกะ มิยาโมโตะ และทาคายูกิ ยามาดะ ออกฉายทางเน็ตฟลิกซ์และทั่วโลกเมื่อวันที่ 15 กุมภาพันธ์ 2024
เรื่องย่อ.
ครอบครัวทาวาระเป็นครอบครัวนินจาในตำนานเนื่องจากภารกิจที่เกิดขึ้นเมื่อ 6 ปีที่แล้วลูกชายคนโตเสียชีวิตระหว่างภารกิจช่วยเหลือนักการเมืองที่ถูกลักพาตัว ครอบครัวทาวาระจึงตัดสินใจละทิ้งหน้าที่นินจาและใช้ชีวิตตามปกติในหมู่คนทั่วไปแต่ก็ถูกบังคับให้กลับมารับภารกิจลับที่เป็นภัยคุกคามญี่ปุ่นอีกครั้ง
กีฬารักบี้ลีก 9 คนในแปซิฟิกเกมส์ 2023

การแข่งขันกีฬารักบี้ลีก 9 คนในแปซิฟิกเกมส์ 2023 เป็นการแข่งขันกีฬารักบี้ลีก 9 คนที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 20–22 พฤศจิกายน พ.ศ. 2566 ที่สนามกีฬาแห่งชาติหมู่เกาะโซโลมอน
ประเทศที่เข้าร่วมแข่งขัน.
ทีมที่เข้าร่วมในการแข่งขันกีฬารักบี้ลีก 9 คน เป็นครั้งที่ 9 ในการแข่งขันแปซิฟิกเกมส์ 2023 ที่หมู่เกาะโซโลมอน มีดังนี้
ชาย
หญิง
กีฬารักบี้ทัชในแปซิฟิกเกมส์ 2023

การแข่งขันกีฬารักบี้ทัชในแปซิฟิกเกมส์ 2023 เป็นการแข่งขันกีฬารักบี้ทัชที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 27 พฤศจิกายน – 2 ธันวาคม พ.ศ. 2566 ที่ดีซีพาร์ก
ประเทศที่เข้าร่วมการแข่งขัน.
มี 8 ประเทศเข้าร่วมการแข่งขันกีฬารักบี้ทัชในแปซิฟิกเกมส์ 2023
กีฬาเพาะกายในแปซิฟิกเกมส์ 2023

การแข่งขันกีฬาเพาะกายในแปซิฟิกเกมส์ 2023 เป็นการแข่งขันกีฬาเพาะกายที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 27 พฤศจิกายน พ.ศ. 2566 ที่มารานาธาฮอลล์
ห้างสรรพสินค้าคาเดเว

คาเดเว  เป็นห้างสรรพสินค้าในกรุงเบอร์ลิน ประเทศเยอรมนี ด้วยพื้นที่กว่า และสินค้ามากกว่า 380,000 รายการ ทำให้ที่นี่เป็นห้างสรรพสินค้าที่ใหญ่เป็นอันดับสองในยุโรปรองจากแฮร์รอดส์ในลอนดอน สามารถดึงดูดลูกค้าได้ 40,000 ถึง 50,000 คน/วัน
ประวัติศาสตร์.
คาเดเวกรุป.
ตั้งแต่ปี 2015 กลุ่มคาเดเวมีกลุ่มเซ็นทรัลซึ่งเป็นกลุ่มห้างสรรพสินค้าระหว่างประเทศที่มีฐานอยู่ในประเทศไทย และซิกนาโฮลดิง เป็นเจ้าของร่วมกัน ในขณะที่ซิกนาเป็นเจ้าของอาคารคาเดเวทั้งหมด
กลุ่มคาเดเวได้ถูกฟ้องล้มละลายเมื่อวันที่ 29 มกราคม 2024
ในวันที่ 12 เมษายน 2024 กลุ่มเซ็นทรัลได้เข้าซื้อกิจการห้างสรรพสินค้าคาเดเวจากกลุ่มซิกนา ในราคา 1 พันล้านยูโร และกลุ่มเซ็นทรัลได้ประกาศว่าพวกเขากำลังพูดคุยเพื่อซื้อหุ้นส่วนที่เหลือของซิกนาในคาเดเวกรุป สามเดือนต่อมากลุ่มเซ็นทรัลประกาศซื้อหุ้นส่วนที่เหลือของคาเดเวกรุปทั้งหมด ทำให้กลุ่มเป็นเจ้าของและบริหารห้างสรรพสินค้าของคาเดเวกรุปแต่เพียงผู้เดียว
การเสด็จประพาสยุโรปครั้งที่ 2.
ในการเสด็จประพาสยุโรปครั้งที่ 2 เมื่อเดือนสิงหาคม 2450 พระบาทสมเด็จพระจุลจอมเกล้าเจ้าอยู่หัว ได้เสด็จประพาสห้างสรรพสินค้าแห่งนี้
สะพานเนาวจำเนียร

สะพานเนาวจำเนียร เป็นสะพานข้ามคลองบางกอกใหญ่หรือคลองบางหลวง ตั้งอยู่บนเส้นแบ่งการปกครองระหว่างเขตบางกอกใหญ่กับเขตธนบุรี กรุงเทพมหานคร เป็นจุดเริ่มต้นของถนนเพชรเกษม ชื่อสะพานตั้งชื่อตามนามสกุลของมงคล เนาวจำเนียร ซึ่งเป็นผู้อำนวยการก่อสร้างสะพานนี้
สะพานเนาวจำเนียรสร้างขึ้นในสมัยสงครามโลกครั้งที่สอง โดยความร่วมมือระหว่างไทยกับญี่ปุ่น สร้างข้ามคลองบางกอกใหญ่ต่อจากปลายถนนอินทรพิทักษ์ซึ่งแยกมาจากวงเวียนใหญ่เชื่อมกับจุดเริ่มต้นของถนนเพชรเกษม สะพานนี้ได้ขยายและสร้างใหม่ในเวลาต่อมาอีกสองครั้ง ชื่อของสะพานได้รับการประกาศในราชกิจจานุเบกษาเมื่อวันที่ 12 ธันวาคม พ.ศ. 2493
ตกหลุมรักเจ้าของอพาร์ตเมนต์มนุษย์ต่างดาว

ตกหลุมรักเจ้าของอพาร์ตเมนต์มนุษย์ต่างดาว (アストロノオト, Asutoro Nōto) เป็นออริจินอลซีรีส์อนิเมะทางโทรทัศน์ของญี่ปุ่นผลิตโดยสตูดิโอเทเลคอมแอนิเมชันฟิล์มและสร้างโดยโชจิกุ อนิเมะเรื่องนี้กำกับโดยฮารุกิ คาซึกาโมริและเขียนบทโดยคิมิโกะ อูเอโนะโดยมีชินจิ ทาคามัตสึ เป็นหัวหน้าผู้กำกับ และโคเฮย์ มูเนโมโตะ เป็นผู้ประพันธ์ดนตรี ออกแบบตัวละครดั้งเดิมโดยเอซากุ คุโบโนะอุจิ ในขณะที่มาโฮะ อาโอกิดัดแปลงให้เหมาะกับอนิเมะ ซีรีส์นี้ออกอากาศในเดือนเมษายน 2024
เนื้อเรื่อง.
ทาคูมิ เป็นเชฟหนุ่มมากพรสวรรค์ที่ถูกไล่ออกจากงาน เขาได้งานเป็นพ่อครัวที่อพาร์ตเมนต์เก่าแก่ชื่อ Astro-sou มิระ หญิงสาวผู้เป็นเจ้าของอพาร์ตเมนต์แห่งนี้เธอทั้งสวยและมีเสน่ห์ เขาถูกเกลี้ยกล่อมให้รับงานนั้น แม้จะรู้ว่าต้องย้ายไปอยู่ที่นั่นแบบถาวร พวกเขาเริ่มทำงานร่วมกันและความสัมพันธ์ของพวกเขาก็พัฒนาขึ้น
วันหนึ่ง ขณะที่ทาคูมิทำอาหารให้ทุกคน เขาได้รู้ความจริงเกี่ยวกับมิระว่าเธอคือเจ้าหญิงแห่งดาววิดี มิราเดินทางมาที่ Astro-sou เพื่อตามหา "กุญแจ" ที่จะช่วยให้เธอสามารถกลับไปยังดาวบ้านเกิดและขึ้นเป็นราชินี ทาคูมิตัดสินใจช่วยเธอและปกปิดตัวตนของเธอจากผู้เช่าคนอื่น ๆ
ให้เสียงโดย: โซมะ ไซโต
พระเอกของเรื่อง เขาทำงานเป็นพ่อครัวประจำอพาร์ตเมนต์ เขาแอบชอบมิระ แต่ความชอบนั้นทำให้เขาทำอะไรโง่ ๆ บ้างบางครั้ง
ให้เสียงโดย: มายะ อูจิดะ
เป็นนางเอกของเรื่อง เป็นเจ้าของอพาร์ตเมนต์ แท้จริงแล้วเธอเป็นมนุษย์ต่างดาว เป็นเจ้าหญิงรัชทายาทที่ดาวเคราะห์ของเธอ ในที่สุด มิระก็ได้รู้ความจริงจาก อาดาระ แม่ของเธอว่าเคยไปโลกมนุษย์เมื่อนานมาแล้ว และได้พบกับชายหนุ่มนามว่า ทาซูเกะ ทั้งคู่ตกหลุมรักกัน แต่อาดาระถูกบังคับให้กลับไปยังดาวของเธอ และตอนนั้นกำลังตั้งท้องมิระอยู่ มิระได้รู้ว่าทาซูเกะคือของพ่อของเธอ ทำให้มิระเป็นลูกครึ่งมนุษย์
ให้เสียงโดย: ริเอะ คูงิมิยะ
ให้เสียงโดย: โทโมกาซุ ซูงิตะ
ให้เสียงโดย: ชินอิจิโร มิกิ
ให้เสียงโดย: ไอ ฟุริฮาตะ
ให้เสียงโดย: ยูอิ โองูระ
ให้เสียงโดย: จุนอิจิ ซูวาเบะ
ให้เสียงโดย: จุง ฟูกูยามะ
ให้เสียงโดย: คุจิระ
การผลิต.
ออกอากาศในวันที่ 5 เมษายน พ.ศ. 2567 ถึง 21 มิถุนายน พ.ศ. 2567 บนช่องโตเกียวเอ็มเอ็กซ์และเครือข่ายอื่นๆ เพลงเปิดคือ "Hohoemi Note" (ホホエミノオト, Hohoemi Noto) ร้องโดยไอ ฟุริฮาตะ เพลงปิดคือ "โคโคโระ โนะ คากิ" (ココロのカギ, Kokoro no Kagi, "ประตูสู่หัวใจ") ร้องโดยมายะ อูจิดะและโซมะ ไซโต เมเดียลิงก์ได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ และสตรีมบนช่องยูทูบของ Ani-One Asia
การเลือกตั้งสมาชิกสมัชชาแห่งชาติของฝรั่งเศส ค.ศ. 2017

การเลือกตั้งนี้เกิดขึ้นหลังจากแอมานุแอล มาครง ได้ชนะการเลือกตั้งประธานาธิบดีในเดือนเมษายนและพฤษภาคมของปีเดียวกัน
พรรคของมาครง พรรคลาเรปูว์บลีก็องมาร์ช (LREM) ได้เป็นเสียงข้างมากด้วยชนะ 308 ที่นั่งในสมัชชาแห่งชาติ เพิ่มด้วย พรรคขบวนการประชาธิปไตย (MoDem) พรรคที่ร่วมพันธมิตรเสียงข้างมากของประธานาธิบดี ได้ชนะ 42 ที่นั่ง ทำให้พันธมิตรกลายเป็นฝ่ายข้างมากในสมัชชาแห่งชาติ
พรรคสังคมนิยม (PS) ซึ้งเคยเป็นฝ่ายข้างมากภายใต้ผู้นำประธานาธิบดี ฟร็องซัว ออล็องด์ และในชุดที่ 14 ของสภานิติบัญญัติ ได้ชนะเพียงแค่ 30 ที่นั่งในการเลือกตั้งครั้งนี้ แต่พรรคเลเรปูว์บลีแก็ง (LR) พรรคฝ่ายค้านหลักตั้งแต่ค.ศ. 2012 และแม้จะเสียที่นั่งไป 82 ที่นั่ง เมื่อเทียบกับที่นั่งของพรรคเมื่อชุดที่ 14 ของสภานิติบัญญัติสิ้นสุดลง ก็กลายเป็นพรรคอันดับสองในสมัชชาแห่งชาติด้วยการได้ชนะ 112 ที่นั่ง
นอกจากนั้น พรรคลาฟร็องแซ็งซูมีซ (LFI) นำโดยฌ็อง-ลุค เมลองชง ซึ้งได้เป็นผู้สมัครในการเลือกตั้งประธานาธิบดีที่ผ่านมา ได้ชนะ 17 ที่นั่ง มากกว่าการเลือกตั้งในค.ศ. 2012 เมื่อฌ็อง-ลุค เมลองชง ยังเป็นหัวหน้าพรรคซ้าย (PG) ซึ้งตอนนั้นเข้าร่วมกับพรรคคอมมิวนิสต์ฝรั่งเศส (PCF) แต่ในการเลือกตั้งนี้ พรรคลาฟร็องแซ็งซูมีซตัดสิ้นใจไม่เข้าร่วมพันธมิตรใดและเสนอผู้สมัครด้วยพรรคเดียว แล้วสำหรับพรรคแนวร่วมแห่งชาติ (FN) ซึ้งนำโดยหัวหน้าพรรค มารีน เลอ แปน ซึ้งเป็นผู้สมัครชิงตำแหน่งประธานาธิบดีในการเลือกตั้งที่ผ่านมาด้วย ได้ชนะ 8 ที่นั่ง
การลงคะแนนเสียงของผู้มีสิทธิ์เลือกตั้งในทั้งสองรอบอยู่ในระดับต่ำ โดยมีอัตราผู้ไม่มาใช้สิทธิ์เลือกตั้งเป็นสูงสดในรอบที่สอง (57.3%) ซึ้งเป็นการงดออกเสียงเป็นประวัติการณ์สำหรับการเลือกตั้งสมัชชาแห่งชาติในฝรั่งเศส
กีฬาโปโลน้ำในโอลิมปิกฤดูร้อน 2024 – ทีมชาย

การแข่งขันกีฬาโปโลน้ำในโอลิมปิกฤดูร้อน 2024 – ทีมชาย ณ กรุงปารีส ประเทศฝรั่งเศส มีกำหนดแข่งขันตั้งแต่วันที่ 28 กรกฎาคมถึง 11 สิงหาคม ค.ศ. 2024 โดยจะจัดขึ้นที่
ศูนย์กีฬาทางน้ำปารีสและสนามกีฬาปารีส ลา เดฟ็องส์ ซึ่งครั้งนี้จะเป็นการจัดแข่งขันอย่างเป็นทางการครั้งที่ 28 ของรายการนี้ โดยไม่ได้จัดขึ้นในปี ค.ศ. 1986 และเป็นกีฬาสาธิตในปี ค.ศ. 1904 แต่นอกเหลือจากนี้เคยจัดขึ้นในโอลิมปิกทุกครั้ง
กำหนดการแข่งขัน.
การแข่งขันจะเริ่มในวันที่ 28 กรกฎาคม และการแข่งขันจะจัดขึ้นวันเว้นวัน
<templatestyles src="Olympic schedule legend/styles.css"/>
การจับฉลาก.
การจับสลากเกิดขึ้นเมื่อวันที่ 17 กุมภาพันธ์ ค.ศ. 2024 ที่ โดฮา ประเทศกาตาร์
การจัดอันดับ.
มี 12 ทีมในการแข่งขันทีมชายถูกจับสลากออกเป็น 2 กลุ่ม กลุ่มละ 6 ทีม ทีมทั้งหมดถูกวางลงใน 6 โถ
1 พงศาวดาร 1

1 พงศาวดาร 1  เป็นบทแรกของหนังสือพงศาวดารในคัมภีร์ฮีบรู หรือหนังสือพงศาวดาร ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล เนื้อหาของบทที่ 1 ของ 1 พงศาวดาร เป็นรายการลำดับพงศ์พันธุ์ตั้งแต่อาดัมถึงอิสราเอล (=ยาโคบ) โดยมีโครงสร้างดังนี้: อาดัมถึงโนอาห์ (วรรค 1–4); เชื้อสายของโนอาห์ตั้งแต่บุตร 3 คนของโนอาห์คือ เชม, ฮาม และยาเฟท: ชาวยาเฟท (วรรค 5–7), ชาวฮาม (วรรค 8–23), ชาวเชม (วรรค 24–27); บุตรของอับราฮัม (วรรค 28–34a); บุตรของอิสอัค (34b–54; ต่อด้วย 2:2 สำหนับบุตรของอิสราเอล) บทนี้เป็นส่วนหนึ่งของตอนที่เน้นไปที่รายการลำดับพงศ์พันธุ์ตั้งแต่อาดัมจนถึงรายนามของผู้คนที่กลับจากการไปเป็นเชลยในบาบิโลน (1 พงศาวดาร 1:1 ถึง 1 พงศาวดาร 9:34)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 54 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
จากอาดัมถึงอับราฮัม (1:1–27).
รายนามนำมาจากหนังสือปฐมกาลโดยเฉพาะและย่อให้เหลือเพียง 'โครงร่างหลัก' โดยละเว้นบางชื่อ 'ที่เชื้อสายสิ้นสุดด้วยความตาย' อย่างผู้สืบเชื้อสายของคาอินและพี่น้องของอับราฮัม เชื่อมโยงจุดกำเนิดของอิสราเอลเข้ากับจุดกำเนิดของผู้คนทั้งหมด – ความเป็นบรรพบุรุษของอับราฮัมในอาดัมและโนอาห์ – จึงอยู่ภายในประวัติศาสตร์ของมนุษย์ทั้งหมด วรรค 1–4 (จากอาดัมถึงโนอาห์) ตรงกันอย่างมากกับลำดับพงศ์พันธุ์ในปฐมกาล 5:1 -–32 วรรค 5–12 (ลำดับพงศ์พันธุ์ของบุตรโนอาห์) ตรงกันกับในปฐมกาล 10:1 -32 วรรค 13–27 (ผู้สืบเชื้อสายของเชมจนถึงอับราฮัม) คู่ขนานกับลำดับพงศ์พันธุ์ในปฐมกาล 11:10 -26 วรรค 27 มีึความหมาย "อับรามคืออับราฮัม" (ชื่อแรกที่พระเจ้าประทานให้ใน ปฐมกาล 17:1) แสดงถึงการกระโดดจากปฐมกาล 11 ไปยังปฐมกาล 17
"อาดัม เสท เอโนช"
ววรค 1.
โนอาห์เป็นผู้สืบเชื้อสายโดยตรงของเสท จึงไม่จำเป็นต้องกล่าวถึงคาอินและอาเบลหรือบุตรคนอื่น ๆ ของอาดัม
"โนอาห์ เชม ฮาม ยาเฟท"
"บุตรของโกเมอร์ชื่ออัชเคนัส ดีฟัท และโทการมาห์" (พระคริสตธรรมคัมภีร์ ฉบับมาตรฐาน) หรือ
"บุตรของโกเมอร์ ได้แก่ อัชเคนัส รีฟาท และโทการมาห์" (พระคริสตธรรมคัมภีร์ไทย ฉบับอมตธรรมร่วมสมัย)
เอลีชา

ในคัมภีร์ฮีบรู เอลีชา (#เปลี่ยนทาง หรือ "พระเจ้าเป็นความรอดของเรา"; กรีก: , "Elis[s]aîos" หรือ , "Elisaié"; ละติน: "Eliseus") เป็นผู้เผยพระวจนะและผู้แสดงเหตุอัศจรรย์ ชื่อของเอลีชามักแปลเป็นภาษาอังกฤษว่า Elisha จากภาษาฮีบรู, Eliseus จากภาษากรีกและภาษาละติน, หรือ Alyasa จากภาษาอาหรับ, และ Elyasa หรือ Elyesa จากภาษาตุรกี เอลีชายังได้รับการระบุถึงในพันธสัญญาใหม่ และคัมภีร์อัลกุรอาน เอลีชาได้รับการยกย่องในฐานะผู้เผยพระวจนะในศาสนายูดาห์ ศาสนาคริสต์ และศาสนาอิสลาม งานเขียนของศาสนาบาไฮก็มีการกล่าวถึงชื่อของเอลีชา
ก่อนที่เอลีชาจะมาอาศัยอยู่ในสะมาเรีย ได้เคยอยู่บนภูเขาคารเมลในช่วงเวลาหนึ่ง เอลีชาดำรงตำแหน่งที่ปรึกษาของกษัตริย์องค์ที่ 3 ถึงองค์ที่ 8 แห่งยูดาห์ด้วยคำเรียกว่า "ผู้เผยพระวจนะในอิสราเอล" เอลีชาได้ชื่อว่าเป็นผู้รักปิตุภูมิเพราะการช่วยเหลือทหารและกษัตริย์
ในเรื่องเล่าของคัมภีร์ไบเบิล เอลีชาเป็นลูกศิษย์และผู้รับใช้ของเอลียาห์ หลังจากเอลียาห์ถูกพาขึ้นสวรรค์ไปโดยพายุ เอลีชาได้รับฤทธิ์เดชสองส่วนของเอลียาห์และได้รับตำแหน่งผู้นำของผู้เผยพระวจนะ จากนั้นเอลีชาก็ได้ทำการอัศจรรย์มากเป็นสองเท่าของเอลียาห์
นาดับแห่งอิสราเอล

ในคัมภีร์ฮีบรู นาดับ ("Nāḏāḇ") เป็นกษัตริย์ลำดับที่ 2 ของราชอาณาจักรอิสราเอลเหนือ เป็นพระราชโอรสและผู้สืบทอดราชบัลลังก์ของเยโรโบอัม
รัชสมัย.
นาดับขึ้นเป็นกษัตริย์แห่งอิสราเอลในปีที่ 2 ของรัชสมัยอาสากษัตริย์แห่งยูดาห์ และครองราชย์เป็นเวลา 2 ปี William F. Albright ระบุช่วงรัชสมัยของพระองค์เป็น 901–900 ปีก่อนคริสตกาล ส่วน E. R. Thiele ระบุเป็น 910–909 ปีก่อนคริสตกาล
ในปีที่ 2 ของรัชสมัยของนาดับ ระหว่างที่นาดับและทัพอิสราเอลกำลังล้อมเมืองกิบเบโธนซึ่งเป็นเมืองชาวชาวฟีลิสเตียทางใต้ของดาน ภายในทัพของนาดับก็เกิดการก่อกบฏขึ้น นาดับถูกปลงพระชนม์โดยบาอาชาซึ่งเป็นผู้บัญชาการทหารในทัพของพระองค์เอง ภายหลังบาอาชาตั้งตนเป็นกษัตริย์แห่งอิสราเอล
หลังการปลงพระชนม์นาดับ บาอาชาก็ประหารราชวงศ์ที่เหลืออยู่จนสิ้น (1 พงศ์กษัตริย์ 14:20, 15:25–29) ซึ่งสอดคล้องกับพระวจนะผ่านอาหิยาห์ชาวชีโลห์เกี่ยวกับการสิ้นราชวงศ์เยโรโบอัมทั้งหมด
1 พงศาวดาร 2

1 พงศาวดาร 2  เป็นบทที่ 2 ของหนังสือพงศาวดารในคัมภีร์ฮีบรู หรือหนังสือพงศาวดาร ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล เนื้อหาของบทที่ 2 ของ 1 พงศาวดารและอีก 2 บทถัดมาเน้นที่ไปผู้สืบเชื้อสายของยูดาห์ โดยบทที่ 2 เกี่ยวกับเผ่ายูดาห์โดยทั่วไป บทที่ 3 ระบุรายนามของบุตรของดาวิดโดยเฉพาะ และบทที่ 4 เกี่ยวกับครอบครัวอื่น ๆ ในเผ่ายูดาห์และเผ่าสิเมโอน บทนี้เป็นส่วนหนึ่งของตอนที่เน้นไปที่รายการลำดับพงศ์พันธุ์ตั้งแต่อาดัมจนถึงรายนามของผู้คนที่กลับจากการไปเป็นเชลยในบาบิโลน (1 พงศาวดาร 1:1 ถึง 1 พงศาวดาร 9:34)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 55 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
โครงสร้าง.
วรรค 1–2 เป็นส่วนหนึ่งของบทนำเพื่อสร้าง 'บริบททั่วโลกของอิสราเอล' โดยประกอบด้วยรายนามของบรรพบุรุษตั้งแต่อาดัมถึงบุตรสิบสองคนของอิสราเอล (1 พงศาวดาร 1:1–).
วรรคที่เหลือเป็นส่วนหนึ่งในการจัดลำดับที่ประกอบด้วย 1 พงศาวดาร 2:3-8:40 ได้แก่ เผ่าผู้ให้กำเนิดกษัตริย์คือเผ่ายูดาห์ (ดาวิด;
2:3–4:43) และเผ่าเบนยามิน (ซาอูล; 8:1–40) ขนาบชุดรายนามของเผ่าเลวีเผ่าของปุโรหิต (6:1–81) ยึดเป็นใจกลาง ตามลำดับต่อไปนี้:
A เผ่ายูดาห์แห่งราชวงศ์ของดาวิด (2:3–4:43)
B เผ่าฟากตะวันออกของแม่น้ำจอร์แดนทางเหนือ (5:1–26)
X เผ่าเลวีแห่งปุโรหิต (6:1–81)
B' เผ่าฟากตะวันตกของแม่น้ำจอร์แดนทางเหนือ (7:1–40)
A' เผ่าเบนยามินแห่งราชวงศ์ซาอูล (8:1–40)
การจัดลำดับที่มีศูนย์กลางอีกอย่างหนึ่งเน้นที่เผ่ายูดาห์แห่งราชวงศ์ดาวิด (2:3–4:23) โดยมีศูนย์กลางอยู่ที่ครอบครัวของเฮสโรนหลานของยูดาห์ ผ่านบุตรชาย 3 คนคือเยราเมเอล ราม และเคลุบัย (คาเลบ) ดังต่อไปนี้:
A ผู้สืบเชื้อสายของยูดาห์: เอร์ โอนัน และเช-ลาห์ (2:3–8)
B ผู้สืบเชื้อสายของรามถึงดาวิด (2:9–17)
C ผู้สืบเชื้อสายของคาเลบ (2:18–24)
D ผู้สืบเชื้อสายของเยราเมเอล (2:25–33)
D' ผู้สืบเชื้อสายของเยราเมเอล (2:34–41)
C' ผู้สืบเชื้อสายของคาเลบ (2:42–55)
B' ผู้สืบเชื้อสายของรามภายหลังจากดาวิด [ผู้สืบเชื้อสายของดาวิด] (3:1–24)
A' ผู้สืบเชื้อสายของเช-ลาห์ (4:21–23)
"#เปลี่ยนทาง ต่อไปนี้เป็นบุตรของอิสราเอลคือรูเบน สิเมโอน เลวี ยูดาห์ อิสสาคาร์ เศบูลุน"
"#เปลี่ยนทาง ดาน โยเซฟ เบนยามิน นัฟทาลี กาด และอาเชอร์"
เขาเหมน

เขาเหมน เป็นเขาที่แบ่งเขตตำบลช้างกลาง อำเภอช้างกลาง กับตำบลนาบอน อำเภอนาบอน จังหวัดนครศรีธรรมราช เขามีความสูง 1,307 เมตร เป็นยอดเขาที่สูงที่สุดของอุทยานแห่งชาติน้ำตกโยง และมีรูปทรงคล้ายสามเหลี่ยมพีระมิด ตามตำนานชาวบ้านเรียกเขาลูกนี้ว่า เขาพระสุเมรุ ตามความเชื่อแบบพราหมณ์-ฮินดู แต่ชาวใต้นิยมเรียกชื่อสั้น ๆ เป็นเขาเมรุหรือเขาเหมน
ด้านธรณีวิทยา มีความสมบูรณ์ไปด้วยแร่เหล็กและวุลแฟรม สภาพดินโดยทั่วไปเป็นดินเหนียว ดินร่วนปนดินเหนียว ดินร่วนปนทรายและดินลูกรังปะปนอยู่เล็กน้อยบริเวณที่เป็นไหล่เขา สันเขา เป็นดินร่วนปนทราย หมู่ก้อนหินทรายและหินแกรนิต
สภาพป่าโดยทั่วไป เป็นป่าดงดิบเขา ต้นไม้ในป่ามีลักษณะเตี้ย ชั้นเรือนยอดส่วนใหญ่ค่อนข้างอยู่ในระดับเดียวกัน ความสูงประมาณ 3–5 เมตร บริเวณกิ่งก้านและลำต้นมีมอส เฟิร์น รวมทั้งพืชอิงอาศัยหลายชนิดขึ้นอย่างหนาแน่น ส่วนใหญ่เป็นพืชวงศ์ก่อ แดงเขา ทะโล้ โกงกางเขา โคลงเคลง บิโกเนีย บัวแฉกใหญ่ และพืชในตระกูล ขิงข่า มีกล้วยไม้ป่าชนิดต่าง ๆ โดยเฉพาะกล้วยไม้รองเท้านารีพันธุ์คางกบใต้
โจนาธาน แอนเดอร์สัน

โจนาธาน แอนเดอร์สัน (เกิด 17 กันยายน ค.ศ. 1984) เป็นนักออกแบบเสื้อผ้าชาวไอร์แลนด์เหนือ และเป็นผู้ก่อตั้งเจดับเบิลยูแอนเดอร์สัน แอนเดอร์สันเป็นที่รู้จักจากผลิตภัณฑ์ของเขาและจากการเป็นครีเอทีฟไดแรกเตอร์ให้กับโลเอเบซึ่งเป็นตราสินค้าหรูหราของประเทศสเปน
ช่วงเริ่มแรก.
แอนเดอร์สันเกิด ณ เมืองมาเกอราเฟลต์ ไอร์แลนด์เหนือในปีค.ศ. 1984 โดยวิลลี แอนเดอร์สันพ่อของเขาเคยเป็นนักกีฬารักบี้ทีมชาติไอร์แลนด์และเคยลงเล่นในระดับนานาชาติตั้งแต่ช่วงปีค.ศ. 1984 ถึง ปีค.ศ. 1990 ขณะที่เฮเทอร์ บักลีย์แม่ของเขาประกอบอาชีพเป็นครูระดับมัธยมศึกษา
เขาเติบโตในไอร์แลนด์เหนือแต่ได้ใช้เวลาส่วนใหญ่อยู่ที่หมู่เกาะแบลีแอริกซึ่งเป็นส่วนหนึ่งของเกาะอิบิซาโดยครอบครัวของเขามีบ้านอยู่ที่แห่งนั้น แอนเดอร์สันได้ให้สัมภาษณ์ว่าการที่สภาพแวดล้อมแตกต่างกันมีบทบาทสำคัญในการกำหนดความรู้สึกที่อ่อนไหวของเขาในฐานะนักออกแบบ และตอนที่เขาอยู่ระดับชั้นประถมศึกษาแอนเดอร์สันได้เข้ารับการวินิจฉัยว่าเป็นอาการดิสเล็กเซียขั้นรุนแรง
เมื่อตอนอายุ 18 ปีแอนเดอร์สันได้ย้ายไปอยู่สหรัฐโดยมีวัตถุประสงค์เพื่อจะมาเป็นนักแสดง เขาได้มาอยู่ ณ นครนิวยอร์ก และได้เข้าเรียนที่โรงเรียนจูลลีอาร์ด แต่ในเวลาต่อมาเขาเริ่มมีความสนใจในด้านการออกแบบเสื้อผ้ามากกว่าด้านการแสดง แอนเดอร์สันได้ย้ายมาอยู่ที่ดับลินเป็นช่วงเวลาหนึ่งเนื่องจากได้งานในห้างสรรพสินค้าบราวน์โทมัสซึ่งเป็นงานเกี่ยวกับแฟชั่นครั้งแรกของเขา ในเวลาต่อมาเขาได้ย้ายไปอยู่ลอนดอนและจบการศึกษา ณ วิทยาลัยแฟชั่นลอนดอน ในปีค.ศ. 2005
ชีวิตส่วนตัว.
แอนเดอร์สันได้ออกมาเปิดเผยว่าเป็นชายรักร่วมเพศ เขาอาศัยอยู่ทั้งปารีสและลอนดอน โดยที่เขาต้องไปทำงานอยู่ที่มาดริดซึ่งเป็นสำนักงานใหญ่ของโลเอเบอยู่เป็นประจำ และนอกจากนี้เขายังมีบ้านพักที่นอร์ฟอล์ก
ขวดโหล 2

ขวดโหล 2 หรือ ขอภาพไว้คั่นตำรา เป็นอัลบั้มพิเศษชุดที่ 2 ของวงแกรนด์เอ็กซ์ ออกวางแผงเมื่อต้นปี 2529 ภายใต้สังกัด แกรนด์เอ็กซ์ แฟมิลี่ โดยมีนิธิทัศน์ โปรโมชั่น ค่ายเพลงชื่อดังในยุคนั้นเป็นผู้จัดจำหน่าย ภายหลังจากที่ชุดขวดโหล 1 ได้วางแผงไป 1 ปีก่อนหน้านั้น โดยยังคงได้วงหินอ่อนเป็นวงแบ็คอัพเวลาแสดงสดและบันทึกเสียง ในอัลบั้มชุดนี้ทางวงได้ต้อนรับสมาชิกใหม่อีก 1 คนคือ ไก่ สุธี แสงเสรีชน 
โดยเพลงเด่นในอัลบั้มชุดนี้คือเพลงที่ชื่อเดียวกับอัลบั้มคือ ขอภาพไว้คั่นตำรา จากเสียงร้องของ ไก่ สุธี นอกจากนี้ยังมี คำสารภาพของรองเท้าผ้าใบ เพลงสนุกที่ทั้ง 4 หนุ่มคือ โอ๋ ไก่ จอนนี่ และเอ ช่วยกันร้อง เพลงสนุก ๆ อย่าง ข่าวสด ๆ เพลงดังของเพลิน พรหมแดน ศิลปินแห่งชาติจากเสียงร้องของ เต๊ะ โชคดี หลังจากจบการโปรโมทอัลบั้มชุดนี้ ทางวงก็ได้ปล่อยสตูดิโออัลบั้มเต็มชุดที่ 17 คืออัลบั้ม นิรันดร์กาล ออกมาให้ได้ฟังในช่วงเดือนพฤษภาคมปีเดียวกัน
ค็อยบัรค็อยบัรยายะฮูด

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
"" (แปลตรงตัว#เปลี่ยนทาง 'ค็อยบัร ค็อยบัร โอ้ชาวยิว! กองทัพมุฮัมมัดจะกลับมา!') เป็นสโลแกนชุมนุมภาษาอาหรับที่อิงถึงยุทธการที่ค็อยบัรใน ค.ศ. 628 ซึ่งเริ่มต้นขึ้นหลังมุฮัมมัดนำกองทัพมุสลิมขนาดใหญ่มาแล้วล้อมค็อยบัร โอเอซิสที่เป็นที่อยู่ของชุมชนยิวที่สำคัญในพื้นที่ซาอุดีอาระเบียในปัจจุบัน
โดยหลักมีผู้ร้องสโลแกนนี้ในการเดินขบวนต่อต้านอิสราเอลในสาธารณะ แม้ว่าบางครั้งก็ใช้ตนมีการโจมตีของผู้ก่อการร้ายลัทธิอิสลามด้วย
พีบีเอส สื่อข่าวกระจายเสียงสัญชาติอเมริกัน "เดอะไทม์ออฟอิสราเอล" หนังสือพิมพ์อิสราเอล มุสลิมอะเกนสต์แอนตีเซมิติซึม กลุ่มผู้สนับสนุนสัญชาติอังกฤษ และ Anti-Defamation League กลุ่มผู้สนับสนุนสัญชาติอเมริกัน จัดให้วลีนี้เป็นการต่อต้านยิว
ภูมิหลัง.
สโลแกนนี้ประดิษฐ์ขึ้นในช่วงปลายคริสต์ทศวรรษ 1980 ในช่วงอินติฟาเฎาะฮ์แรกโดยอะห์มัด ยาซีน ผู้ก่อตั้งฮามาส องค์กรติดอาวุธปาเลสไตน์ที่มีแนวคิดอิสลามนิยม
วัดหัวคุ้ง (จังหวัดพระนครศรีอยุธยา)

วัดหัวคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่ล้อม อำเภอภาชี จังหวัดพระนครศรีอยุธยา มีเนื้อที่ตั้งวัดทั้งหมด 6 ไร่ ปัจจุบันมีพระครูโสภณสันติคุณ ดำรงตำแหน่งเจ้าอาวาส
วัดหัวคุ้ง หรือ ชาวบ้านเรียกกันว่า วัดหัวคุ้งนอก ตั้งวัดเมื่อ พ.ศ. 2419 ได้รับพระราชทานวิสุงคามสีมาเมื่อวันที่ 7 กันยายน พ.ศ. 2472
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 8 เมตร ยาว 17 เมตร ได้รับการบูรณะเมื่อ พ.ศ. 2518 หอสวดมนต์ 1 หลัง กุฏิสงฆ์สร้างด้วยไม้ 6 หลัง และศาลาการเปรียญกว้าง 7 เมตร ยาว 13 เมตร สร้างด้วยไม้ 2 หลังติดกัน
เอาดียิวกา

เอาดียิวกา (,) เป็นนครในแคว้นดอแนตสก์ ประเทศยูเครน นครนี้ตั้งอยู่ใจกลางแคว้น ซึ่งอยู่ทางเหนือของดอแนตสก์ ศูนย์กลางแคว้น ประมาณ ค.ศ. 2022 ประชากรในนครนี้ก่อนสงครามมี #เปลี่ยนทาง แต่ในเดือนตุลาคม ค.ศ. 2023 มีรายงานว่ามีประชากรเหลือ 1,600 คน และหลังจากนั้นประมาณว่ามี "มากกว่า 1,000 คน" ส่วนใหญ่อาศัยอยู่ต่ำกว่าระดับพื้นดิน
เอาดียิวกาตั้งอยู่ในพื้นที่อ้างสิทธิ์ของกลุ่มแบ่งแยกดินแดนสาธารณรัฐประชาชนดอแนตสก์ก่อนที่รัสเซียประกาศผนวกภูมิภาคนี้ในเดือนกันยายน ค.ศ. 2022 ในช่วงของสงครามดอนบัส เอาดียิวกากลายเป็นนครในแนวหน้าของการรบและเผชิญกับสงครามใน ค.ศ. 2017 ต่อมาในช่วงการรุกรานยูเครนโดยรัสเซียใน ค.ศ. 2022 การสู้รบขนานใหญ่ทำให้พื้นที่เอาดียิวกาส่วนใหญ่ถูกทำลายและประชากรส่วนใหญ่อพยพออกไป จากนั้นในวันที่ 17 กุมภาพันธ์ ค.ศ. 2024 กองทัพรัสเซียเข้ายึดครองนครนี้ ส่วนกองทัพยูเครนจำต้องล่าถอยเพื่อไม่ให้ถูกปิดล้อม
โอมาฮาซูเปอร์โนวาส์

โอมาฮาซูเปอร์โนวาส์  เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในโอมาฮา รัฐเนแบรสกา โดยซูเปอร์โนวาส์หนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน และมีกำหนดจะเริ่มแข่งในลีกฤดูกาล 2024 เป็นครั้งแรก ซึ่งทีมนี้แข่งเกมเหย้าของพวกเธอที่ซีเอชไอ เฮลธ์เซนเตอร์โอมาฮา
ประวัติ.
เมื่อวันที่ 12 เมษายน ค.ศ. 2023 โอมาฮาได้รับการประกาศให้เป็นหนึ่งในเมืองใหญ่ที่ได้รับสิทธิจากโปรวอลเลย์บอลเฟเดอเรชันสำหรับฤดูกาลแรกของลีก ซึ่งนำโดยกลุ่มเจ้าของที่นำโดยแดนนี ไวต์ ผู้เป็นนักธุรกิจโอมาฮา และเจสัน เดอรูโล ผู้เป็นนักร้องอาร์แอนด์บี/ป็อป ส่วนชื่อ, โลโก้ และสีของทีมซูเปอร์โนวาส์ได้รับการประกาศเมื่อวันที่ 20 กรกฎาคม
ฤดูกาลของทีมนี้พร้อมกับเกมโปรวอลเลย์บอลเฟเดอเรชันครั้งแรกเป็นการแข่งเหย้าในวันที่ 24 มกราคม ค.ศ. 2024 โดยในการแข่ง 5 เซต โอมาฮาซูเปอร์โนวาส์แพ้แอตแลนตาไวบ์ด้วยคะแนน 26-24, 25-23, 25-17, 25-19, 15-13 โดยมีผู้เข้าร่วม 11,624 คน ซึ่งสร้างสถิติการแข่งวอลเลย์บอลหญิงระดับอาชีพในสหรัฐและโปรวอลเลย์บอลเฟเดอเรชัน
“แฟนวอลเลย์บอลออกมาตอบรับอย่างดีเยี่ยมสำหรับนัดแรกของเรา” เจน สไปเชอร์ ประธานเจ้าหน้าที่บริหารของโปรวอลเลย์บอลเฟเดอเรชันกล่าว “นักวอลเลย์บอลทั้งในอดีต, ปัจจุบัน และอนาคตทั่วประเทศควรภูมิใจที่ได้เห็นการสนับสนุนกีฬาที่พวกเราทุกคนชื่นชอบมาก”
ส่วนจำนวนผู้เข้าร่วมการแข่งขันวอลเลย์บอลอาชีพหญิงในสหรัฐที่สูงก่อนหน้านี้คือแฟนวอลเลย์บอล 10,213 คนในรอบคัดเลือกโอลิมปิกเมื่อวันที่ 9 มกราคม ค.ศ. 2016 ซึ่งการแข่งดังกล่าวจัดขึ้นที่พินนาเคิลแบงก์อะรีนาในเมืองลิงคอล์น รัฐเนแบรสกา โดยเป็นชัยชนะของทีมชาติหญิงสหรัฐเหนือสาธารณรัฐโดมินิกัน 3 ต่อ 0 เซต ถือเป็นการสรุปการแข่งรอบคัดเลือกโอลิมปิกนอร์เซกา และทำให้สหรัฐได้เข้าแข่งในกีฬาโอลิมปิก ค.ศ. 2016 ที่รีโอเดจาเนโร
บัญชีรายชื่อ.
"ทีมปัจจุบัน ณ วันที่ 24 มกราคม ค.ศ. 2024"
คาร์ล มารีอา ฟ็อน เวเบอร์

คาร์ล มารีอา ฟรีดริช แอ็นสท์ ฟ็อน เวเบอร์  เป็นคีตกวี วาทยกร และนักวิจารณ์ดนตรีชาวเยอรมันในต้นยุคจินตนิยม เขามีชื่อเสียงที่สุดจากผลงานอุปรากรซึ่งกลายเป็นงานชิ้นสำคัญที่ส่งผลต่อการพัฒนาอุปรากรแนวจินตนิยมเยอรมัน  คีตกวีที่ได้รับอิทธิพลจากงานของเขาได้แก่ไฮน์ริช มาร์ชเนอร์, จาโคโม ไมเออร์แบร์, ริชชาร์ท วากเนอร์ ฯลฯ
ในบรรดาผลงานอุปรากรของเขา "แดร์ไฟรชึทซ์"  คือชิ้นที่มีชื่อเสียงที่สุด และยังคงเป็นหนึ่งในอุปรากรที่ยอดเยี่ยมที่สุดของเยอรมนี
มหาวิทยาลัยบุนเดิสแวร์นครมิวนิก

มหาวิทยาลัยบุนเดิสแวร์นครมิวนิก  เป็นสถาบันอุดมศึกษาของรัฐบาลเยอรมนี และอยู่ในกำกับของกองทัพเยอรมัน (บุนเดิสแวร์) ตั้งอยู่ในเทศบาลน็อยบีแบร์ค ทางใต้ของมิวนิก 
มหาวิทยาลัยบุนเดิสแวร์ก่อตั้งในปี 1973 ตามดำริของเฮ็ลมูท ชมิท รัฐมนตรีว่าการกระทรวงกลาโหมเพื่อให้การศึกษาแก่พลเรือนที่ต้องการบรรจุเป็นนายร้อย ตลอดจนให้การศึกษาเพิ่มเติมแก่นายทหาร อย่างไรก็ตาม แม้ขึ้นชื่อว่าเป็นมหาวิทยาลัยของกองทัพ แต่การเรียนการสอนที่นี่ไม่มีการสอนวิชาทางทหาร และมีเฉพาะวิชาของพลเรือนเหมือนกับมหาวิทยาลัยทั่วไปในเยอรมนี เช่น วิศวกรรมโยธา, จิตวิทยา, วิทยาการคอมพิวเตอร์, รัฐศาสตร์และสังคมศาสตร์, เศรษฐศาสตร์และการพัฒนาองค์การ, ศึกษาศาสตร์, วิทยาศาสตร์การกีฬา ฯลฯ
หนึ่งปีการศึกษาประกอบด้วยสามภาคเรียน ดังนั้นนักศึกษาที่เก่งและขยันจะสามารถจบการศึกษาระดับปริญญาตรีและโทในเวลาไม่เกินสี่ปี ต่างจากมหาวิทยาลัยทั่วไปที่ใช้เวลาห้าปี ปัจจุบัน มหาวิทยาลัยบุนเดิสแวร์มีนักศึกษาประมาณ 3,400 คนและอาจารย์ประจำ 163 คน นักศึกษาส่วนใหญ่เป็นนายร้อยและว่าที่นายร้อย 
นักศึกษาสามารถจัดตารางเรียนและกิจกรรมตามสมัครใจ นักศึกษาส่วนใหญ่ทั้งพลเรือนและทหารจะสวมชุดพลเรือน มีเพียงวันพุธที่นักศึกษาที่เป็นทหารประจำการจะสวมเครื่องแบบสนาม เนื่องจากมีตารางการฝึกประจำ
1 พงศาวดาร 4

1 พงศาวดาร 4  เป็นบทที่ 4 ของหนังสือพงศาวดารในคัมภีร์ฮีบรู หรือหนังสือพงศาวดาร ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล เนื้อหาของบทที่ 4 ของ 1 พงศาวดารพร้อมด้วยบทที่ 2 และ 3 เน้นที่ไปผู้สืบเชื้อสายของยูดาห์ โดยบทที่ 2 เกี่ยวกับเผ่ายูดาห์โดยทั่วไป บทที่ 3 ระบุรายนามของบุตรของดาวิดโดยเฉพาะ และบทที่ 4 เกี่ยวกับครอบครัวอื่น ๆ ในเผ่ายูดาห์และเผ่าสิเมโอน ชนเผ่าที่อยู่ทางตะวันตกของแม่น้ำจอร์แดนทางใต้สุด บทนี้เป็นส่วนหนึ่งของตอนที่เน้นไปที่รายการลำดับพงศ์พันธุ์ตั้งแต่อาดัมจนถึงรายนามของผู้คนที่กลับจากการไปเป็นเชลยในบาบิโลน (1 พงศาวดาร 1:1 ถึง 1 พงศาวดาร 9:34)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 43 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
โครงสร้าง.
ทั้งบทนี้เป็นส่วนหนึ่งในการจัดลำดับที่ประกอบด้วย 1 พงศาวดาร 2:3-8:40 ได้แก่ เผ่าผู้ให้กำเนิดกษัตริย์คือเผ่ายูดาห์ (ดาวิด;
2:3–4:43) และเผ่าเบนยามิน (ซาอูล; 8:1–40) ขนาบชุดรายนามของเผ่าเลวีเผ่าของปุโรหิต (6:1–81) ยึดเป็นใจกลาง ตามลำดับต่อไปนี้:
A เผ่ายูดาห์แห่งราชวงศ์ของดาวิด (2:3–4:43)
B เผ่าฟากตะวันออกของแม่น้ำจอร์แดนทางเหนือ (5:1–26)
X เผ่าเลวีแห่งปุโรหิต (6:1–81)
B' เผ่าฟากตะวันตกของแม่น้ำจอร์แดนทางเหนือ (7:1–40)
A' เผ่าเบนยามินแห่งราชวงศ์ซาอูล (8:1–40)
การจัดลำดับที่มีศูนย์กลางอีกอย่างหนึ่งเน้นที่เผ่ายูดาห์แห่งราชวงศ์ดาวิด (2:3–4:23) โดยมีศูนย์กลางอยู่ที่ครอบครัวของเฮสโรนหลานของยูดาห์ ผ่านบุตรชาย 3 คนคือเยราเมเอล ราม และเคลุบัย (คาเลบ) ดังต่อไปนี้:
A ผู้สืบเชื้อสายของยูดาห์: เอร์ โอนัน และเช-ลาห์ (2:3–8)
B ผู้สืบเชื้อสายของรามถึงดาวิด (2:9–17)
C ผู้สืบเชื้อสายของคาเลบ (2:18–24)
D ผู้สืบเชื้อสายของเยราเมเอล (2:25–33)
D' ผู้สืบเชื้อสายของเยราเมเอล (2:34–41)
C' ผู้สืบเชื้อสายของคาเลบ (2:42–55)
B' ผู้สืบเชื้อสายของรามภายหลังจากดาวิด [ผู้สืบเชื้อสายของดาวิด] (3:1–24)
A' ผู้สืบเชื้อสายของเช-ลาห์ (4:21–23)
1 พงศาวดาร 5

1 พงศาวดาร 5  เป็นบทที่ 5 ของหนังสือพงศาวดารในคัมภีร์ฮีบรู หรือหนังสือพงศาวดาร ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล บทที่ 5 ของ 1 พงศาวดารเน้นไปที่เผ่าฟากตะวันออกของแม่น้ำจอร์แดนจากใต้ขึ้นเหนือ: รูเบน (วรรค 1–10), กาด (วรรค 11–17) และมนัสเสห์ครึ่งเผ่า (วรรค 23–24) รวมไปถึงเรื่องราวการทำสงครามกับชาวฮาการ์ (วรรค 10, 18–22) และเหตุผลที่เผ่าฟากตะวันออกของแม่น้ำจอร์แดนถูกพาตัวไปเป็นเชลย (วรรค 25–26) บทนี้เป็นส่วนหนึ่งของตอนที่เน้นไปที่รายการลำดับพงศ์พันธุ์ตั้งแต่อาดัมจนถึงรายนามของผู้คนที่กลับจากการไปเป็นเชลยในบาบิโลน (1 พงศาวดาร 1:1 ถึง 1 พงศาวดาร 9:34)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 26 วรรคในคัมภีร์ไบเบิลฉบับภาษาไทยและภาษาอังกฤษ แต่แบ่งเป็น 41 วรรคในคัมภีร์ฮีบรูที่ใช้การกำหนดเลขวรรคที่แตกต่างออกไป (ดูด้านล่าง)
การกำหนดเลขวรรค.
มีความแตกต่างบางประการในการกำหนดเลขวรรคของบทนี้ในคัมภีร์ไบเบิลฉบับภาษาไทยและภาษาอังกฤษกับต้นฉบับภาษาฮีบรูดังต่อไปนี้:
บทความนี้อิงตามกำหนดเลขวรรคในคัมภีร์ไบเบิลภาษาไทยและภาษาอังกฤษของศาสนาคริสต์โดยทั่วไป
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
โครงสร้าง.
ทั้งบทนี้เป็นส่วนหนึ่งในการจัดลำดับที่ประกอบด้วย 1 พงศาวดาร 2:3-8:40 ได้แก่ เผ่าผู้ให้กำเนิดกษัตริย์คือเผ่ายูดาห์ (ดาวิด;
2:3–4:43) และเผ่าเบนยามิน (ซาอูล; 8:1–40) ขนาบชุดรายนามของเผ่าเลวีเผ่าของปุโรหิต (6:1–81) ยึดเป็นใจกลาง ตามลำดับต่อไปนี้:
A เผ่ายูดาห์แห่งราชวงศ์ของดาวิด (2:3–4:43)
B เผ่าฟากตะวันออกของแม่น้ำจอร์แดนทางเหนือ (5:1–26)
X เผ่าเลวีแห่งปุโรหิต (6:1–81)
B' เผ่าฟากตะวันตกของแม่น้ำจอร์แดนทางเหนือ (7:1–40)
A' เผ่าเบนยามินแห่งราชวงศ์ซาอูล (8:1–40)
เจสซี

เจสซี  หรือ ยิซัย (– "Yīšay", ใน pausa – "Yīšāy", มีความหมายว่า "กษัตริย์" หรือ "ของประทานของพระเจ้า"; – "Eshai"; – "Iessaí") เป็นบุคคลที่ระบุในคัมภีร์ไบเบิลในฐานะบิดาของดาวิดผู้ภายหลังขึ้นเป็นกษัตริย์แห่งชาวอิสราเอล บางครั้งดาวิดถูกเรียกด้วยคำว่า "บุตรเจสซี" ("Ben Yishai") บทบาทของเจสซีทั้งในฐานะบิดาของกษัตริย์ดาวิดและบรรพบุษของพระเยซูได้ถูกนำมาใช้ในงานศิลปะต่าง ๆ เช่น ต้นไม้ของเจสซีหรือในเพลงสวดสรรเสริญอย่าง "Lo, how a rose e'er blooming"
ปฏิกิริยาของเดดพูลและคอร์ก

ปฏิกิริยาของเดดพูลและคอร์ก  เป็นภาพยนตร์สั้นแนวซูเปอร์ฮีโร่เพื่อโฆษณาของอเมริกันปี ค.ศ. 2021 ที่มีตัวละครของมาร์เวลคอมิกชื่อ เดดพูล และ คอร์ก ภาพยนตร์เรื่องนี้เขียนบทและกำกับโดย ไรอัน เรย์โนลด์ส และแสดงโดยตัวเขาเองและ ไทกา ไวทีที รับเดดพูลและคอร์กตามลำดับ ในเรื่อง "Deadpool and Korg React" เวด วิลสัน และ คอร์ก มีปฏิกิริยาต่อตัวอย่างหนังเรื่อง "Free Guy" (2021) ก่อนที่จะพูดคุยถึงความเป็นไปได้ในการเข้าร่วมจักรวาลภาพยนตร์มาร์เวล (MCU) เรย์โนลด์สกลับมารับบทของเขาจากภาพยนตร์ชุด "X-เม็น" ในขณะที่ไวทีทีกลับมารับบทของเขาจากภาพยนตร์ในจักรวาลภาพยนตร์มาร์เวลเรื่อง ' (2017) และ ' (2019)
ประเทศออสเตรเลียในกีฬามหาวิทยาลัยโลกฤดูร้อน 2021

ประเทศออสเตรเลีย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
กาบรีเอเล เบียงเกรี

กาบรีเอเล เบียงเกรี (เกิด 18 กันยายน ค.ศ. 2006) เป็นนักฟุตบอลเยาวชนชาวเวลส์ ปัจจุบันเล่นในตำแหน่งกองหน้าให้กับแมนเชสเตอร์ยูไนเต็ด
ระดับสโมสร.
เบียงเกรีเริ่มต้นอาชีพของเขาในศูนย์ฝึกเยาวชนของคาร์ดิฟฟ์ซิตี ฟอร์มการทำประตูมากมายของเขาทำให้เขามีชื่อติดทีมรุ่นอายุไม่เกิน 21 ปี โดยในเกมพรีเมียร์ลีกคัพที่เปิดบ้านแพ้วุลเวอร์แฮมป์ตันวอนเดอเรอส์ 0–1 เมื่อวันที่ 3 ธันวาคม ค.ศ. 2022 หลังจากอยู่กับสโมสรแห่งนี้มานานกว่า 9 ปี เบียนเชรีก็ย้ายไปแมนเชสเตอร์ยูไนเต็ดในเดือนกุมภาพันธ์ ค.ศ. 2023
ระดับทีมชาติ.
มีรายงานว่าเบียงเกรีมีเชื้อสายอิตาลี และสามารถเล่นให้กับทีมชาติอังกฤษ อิตาลี และเวลส์ได้ เขาเล่นให้แก่ทีมชาติเวลส์รุ่นอายุไม่เกิน 16 ปีและอายุไม่เกิน 17 ปี
เขาเล่นให้กับเวลส์ในฟุตบอลชิงแชมป์แห่งชาติยุโรปรุ่นอายุไม่เกิน 17 ปีในปี 2023 โดยทำได้ประตูในนัดที่เจอกับโปแลนด์ซึ่งเวลส์ตกรอบแบ่งกลุ่มไปแล้ว
รูปแบบการเล่น.
เบียงเกรีได้รับการอธิบายว่าเป็นกองหน้าที่ "รวดเร็ว เฉียบคม และทรงพลัง" โดยเล่นได้อย่างสบาย ๆ ในแดนหน้า ขณะที่ยังสามารถเล่นในบทบาทหมายเลข 10 ได้อีกด้วย
โอมาร์ อายูโซ

โอมาร์ อายูโซ (;เกิด 26 มีนาคม ค.ศ. 1998) เป็นนักแสดงชาวสเปน เขาเป็นที่รู้จักจากบทบาท"โอมาร์ ชานา" ในซีรีส์เรื่อง"Elite"
ช่วงเริ่มแรก.
อายูโซเกิดที่มาดริดเมื่อวันที่ 26 มีนาคม ค.ศ. 1998 และเติบโตที่มันซานาเรสเอลเรอัล โดยเขามีแรงบันดาลใจอยากเป็นนักแสดงหรือบุคลากรในอุตสาหกรรมภาพยนตร์หลังจากที่ได้ดูภาพยนตร์เรื่อง"Bad Education"ในตอนเด็ก อายูโซศึกษาด้านการสื่อสารสาขาภาพและเสียงที่มหาวิทยาลัยการ์โลสที่สามแห่งมาดริด
ชีวิตส่วนตัว.
อายูโซได้ออกมาเปิดเผยว่าเป็นชายรักร่วมเพศ พร้อมกับได้ระบุเกี่ยวกับความภาคภูมิใจกับพัฒนาการทางสังคมในช่วงยุคของเขาทั้งในด้านสตรีนิยม, สิทธิของบุคคลที่มีความหลากหลายทางเพศ และการต่อต้านการเลือกปฏิบัติด้านสีผิว
ประเทศออสเตรียในกีฬามหาวิทยาลัยโลกฤดูร้อน 2021

ประเทศออสเตรีย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
มีนักกีฬาเข้าร่วมแข่งขัน 35 คน
ประเทศอาเซอร์ไบจานในกีฬามหาวิทยาลัยโลกฤดูร้อน 2021

ประเทศอาเซอร์ไบจาน เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศบังกลาเทศในกีฬามหาวิทยาลัยโลกฤดูร้อน 2021

ประเทศบังกลาเทศ เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศบาร์เบโดสในกีฬามหาวิทยาลัยโลกฤดูร้อน 2021

ประเทศบาร์เบโดส เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศเบลเยียมในกีฬามหาวิทยาลัยโลกฤดูร้อน 2021

ประเทศเบลเยียม เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศบอตสวานาในกีฬามหาวิทยาลัยโลกฤดูร้อน 2021

ประเทศบอตสวานา เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศบราซิลในกีฬามหาวิทยาลัยโลกฤดูร้อน 2021

ประเทศบราซิล เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศบรูไนในกีฬามหาวิทยาลัยโลกฤดูร้อน 2021

ประเทศบรูไนดารุสซาลาม เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศบัลแกเรียในกีฬามหาวิทยาลัยโลกฤดูร้อน 2021

ประเทศบัลแกเรีย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
เช เลซีย์

เช เลซีย์ (เกิด 14 เมษายน 2007) เป็นนักฟุตบอลเยาวชนชาวอังกฤษ ปัจจุบันเล่นในตำแหน่งปีกให้กับแมนเชสเตอร์ยูไนเต็ด
ชีวิตในวัยเด็ก.
เลซีย์เกิดที่ลิเวอร์พูล เขามีพี่ชายเป็นนักฟุตบอลชื่อแพดดีและหลุยส์ มีพี่สาวชื่อลอเรน และหลานชายชื่อแซ็ค ไม่เหมือนกับพี่ชายของเขาที่เชียร์ลิเวอร์พูลทั้งคู่ เลซีย์โตมากับการเชียร์แมนเชสเตอร์ยูไนเต็ด เขาเริ่มเล่นฟุตบอลเมื่ออายุ 3 ขวบ และยังมีความสนใจในการชกมวยตั้งแต่ยังเป็นเด็กอีกด้วย
ระดับสโมสร.
หลังจากที่แพดดี พี่ชายคนโตของเขาปฏิเสธแมนเชสเตอร์ ยูไนเต็ด และเข้าร่วมทีมลิเวอร์พูล พ่อของพวกเขาตัดสินใจว่าหลุยส์และเชจะเข้าร่วมอะคาเดมี่ของแมนเชสเตอร์ยูไนเต็ด เนื่องจากสิ่งอำนวยความสะดวกมีมาตรฐานที่ดีกว่าและมีโอกาสในการพัฒนาในความเห็นของเขา
ผลงานที่น่าประทับใจของเลซีย์ในระดับเยาวชนทำให้เขาถูกเรียกตัวไปเล่นให้กับทีมแมนเชสเตอร์ยูไนเต็ด รุ่นอายุไม่เกิน 18 ปี โดยประเดิมสนามเมื่ออายุ 15 ปี เขายังลงแข่งในรายการ REWE Junior Cup ที่เกิททิงเงิน ประเทศเยอรมนี รวมถึงการแข่งขันฟุตบอลเยาวชนระดับนานาชาติอีกหลายรายการ เขายิงประตูแรกในรุ่นอายุไม่เกิน 18 ปีในการเสมอ 3–3 กับวุลเวอร์แฮมป์ตันวอนเดอเรอส์
เขาประเดิมสนามให้กับทีมแมนเชสเตอร์ยูไนเต็ดรุ่นอายุไม่เกิน 21 ปีในการแข่งขันเกมกระชับมิตรกับไฟเยอโนร์ด
ระดับทีมชาติ.
เลซีย์เป็นตัวแทนทีมชาติอังกฤษรุ่นอายุไม่เกิน 15 ปี และรุ่นอายุไม่เกิน 16 ปี
สไตล์การเล่น.
เลซีย์เล่นได้หลายตำแหน่ง เลซีย์เล่นปีกขวาให้กับทีมชุดอายุต่ำกว่า 18 ปีของแมนเชสเตอร์ ยูไนเต็ด แต่ยังสามารถเล่นเป็นกองกลางตัวรุกได้ด้วย เขาเป็นคนถนัดเท้าซ้าย และถูกอธิบายว่าเป็นผู้เชี่ยวชาญด้านการยิงฟรีคิก
สโมสรฟุตบอลทัพหลวง ยูไนเต็ด ในฤดูกาล 2565

ฤดูกาล 2565 เป็นฤดูกาลแรกของ สโมสรฟุตบอลทัพหลวง ยูไนเต็ด ในการแข่งขันฟุตบอลที่จัดขึ้นโดยสมาคมฟุตบอลแห่งประเทศไทย โดยก่อนหน้านี้สโมสรเคยส่งทีมเข้าแข่งขันในไทยแลนด์ อเมเจอร์ลีก ฤดูกาล 2564 โซนภาคตะวันตก (ตอนล่าง) แต่เนื่องด้วยสถานการณ์การระบาดทั่วของโควิด-19 ในประเทศไทย ทำให้สมาคมฟุตบอลฯ ต้องยกเลิกการจัดแข่งขันในปีดังกล่าว 
ต่อมาเมื่อสถานการณ์โควิดในประเทศไทยเริ่มดีขึ้น ทางสมาคมฟุตบอลแห่งประเทศไทย จึงได้กลับมาจัดการแข่งขันไทยแลนด์ อเมเจอร์ลีกขึ้นอีกครั้ง หลังจากที่งดจัดแข่งขันรายการดังกล่าวมานานถึง 2 ฤดูกาล สโมสรจึงได้สมัครเข้าแข่งขันในโซนภาคตะวันตก โดยสโมสรได้ ฤทธิ์ ชมน้อย อดีตผู้ฝึกสอนของโรงเรียนอัสสัมชัญ ศรีราชา และกรุงเทพคริสเตียน เข้ามาเป็นผู้ฝึกสอนอย่างเป็นทางการคนแรกของสโมสร
"ข้อมูล ณ วันที่ 1 พฤษภาคม 2565"
"สถิติการลงสนามและการยิงประตูรวมการแข่งขันทุกรายการ"
การแข่งขันในฤดูกาล.
ไทยแลนด์ อเมเจอร์ลีก.
ตารางคะแนน.
<section begin=western region lower group f/><onlyinclude></onlyinclude><section end=western region lower group f/>
สถานีเอ้อร์หลี่โกว

สถานีเอ้อร์หลี่โกว  เป็นสถานีในสายที่ 6 และสายที่ 16 ของรถไฟใต้ดินปักกิ่ง สถานีนี้เปิดให้บริการในวันที่ 18 มีนาคม ค.ศ. 2023
ประวัติ.
สถานีเอ้อร์หลี่โกวไม่ได้อยู่ในโครงการสายที่ 6 ระยะที่ 1 ในวันที่ 30 ธันวาคม ค.ศ. 2012 โดยชานชาลาของสายที่ 6 และ 16 เปิดให้บริการในวันที่ 18 มีนาคม ค.ศ. 2023 ชานชาลาของสายที่ 16 อยู่เหนือชานชาลาของสายที่ 6
ที่ตั้ง.
สถานีนี้ตั้งอยู่บริเวณชุมทางเหนือ-ใต้ของที่มีทางสัญจรตะวันออก-ตะวันตกที่มีชื่อว่าถนนเชอกงจวงตะวันตก  ไปทางตะวันตก และถนนเชอกงจวง  ไปทางตะวันออก
รูปแบบ.
สถานีทั้งสายที่ 6 และ 16 มีชานชาลาด้านข้างใต้ดิน โดยมีทางออก 5 เส้นทางที่มีอักษร A1, A2, B, C และ D ส่วนทางออก A1 และ A2 เข้าถึงได้ผ่านลิฟต์
ชัยวัฒน์ ชื่นโกสุม

ชัยวัฒน์ ชื่นโกสุม (เกิด 23 กรกฎาคม 2510) เป็นข้าราชการพลเรือนชาวไทย ดำรงตำแหน่งผู้ว่าราชการจังหวัดนครราชสีมา ประธานกรรมการการประปานครหลวง อดีตอธิบดีกรมการพัฒนาชุมชน อดีตรองปลัดกระทรวงมหาดไทยควบตำแหน่งโฆษกกระทรวงมหาดไทย อดีตผู้ว่าราชการจังหวัดปทุมธานี อดีตผู้ว่าราชการจังหวัดเลย และอดีตผู้ว่าราชการจังหวัดราชบุรี
ประวัติ.
ชัยวัฒน์ ชื่นโกสุม มีชื่อเล่นว่า ติ๊ก เกิดเมื่อวันที่ 23 กรกฎาคม พ.ศ. 2510 ที่บ้านบุงคล้า ตำบลวังสะพุง อำเภอวังสะพุง จังหวัดเลย จบการศึกษาระดับประถมศึกษาปีที่ 6 จากโรงเรียนบ้านวังสะพุง เนื่องจากที่บ้านมีฐานะยากจน ทำให้ต้องไปสมัครสอบเทียบชั้น ม. 3 ของสำนักงานศึกษาธิการจังหวัดเลย โดยเรียนควบคู่ไปกับการศึกษาผู้ใหญ่ภาคค่ำของกรมการศึกษานอกโรงเรียน โดยใช้สถานที่ของโรงเรียนเลยพิทยาคม จนกระทั่งสำเร็จการศึกษาระดับมัธยมศึกษาตอนปลาย ต่อมาเขาสำเร็จการศึกษาระดับปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัย ด้วยเกียรตินิยมอันดับ 2 และระดับปริญญาโท รัฐศาสตรมหาบัณฑิต จากคณะและสถาบันเดียวกัน
รับราชการ.
นายชัยวัฒน์เริ่มต้นรับราชการเป็นปลัดอำเภอโพนพิสัย จังหวัดหนองคาย จนได้ขยับขึ้นมาเป็นผู้ว่าราชการจังหวัดราชบุรี ผู้ว่าราชการจังหวัดเลย และผู้ว่าราชการจังหวัดปทุมธานี โดยนายชัยวัฒน์เริ่มเป็นขวัญใจชาวโซเชียลในสมัยที่เป็นผู้ว่าราชการจังหวัดเลยซึ่งเป็นจังหวัดบ้านเกิดเมื่อปั่นจักรยานไปทำงานทุกวันเพื่อเป็นตัวอย่างแก่คนในจังหวัด พอย้ายมาเป็นผู้ว่าราชการจังหวัดปทุมธานีได้สละเงินเดือน ๆ ละ 72,000 บาทเป็นเวลา 3 เดือนเพื่อสมทบช่วยเหลือชาวบ้านในช่วงสถานการณ์โควิด-19 จากนั้นจึงได้ขึ้นเป็นรองปลัดกระทรวงมหาดไทยควบตำแหน่งโฆษกกระทรวงมหาดไทย ต่อมาในวันที่ 18 กันยายน 2566 ได้ดำรงตำแหน่งอธิบดีกรมการพัฒนาชุมชนแทนนายอรรษิษฐ์ สัมพันธรัตน์ ที่ขยับไปดำรงตำแหน่งอธิบดีกรมการปกครอง จากนั้นในวันที่ 20 กุมภาพันธ์ 2567 นายชัยวัฒน์ได้รับการอนุมัติให้ดำรงตำแหน่งผู้ว่าราชการจังหวัดนครราชสีมาแทนนายสยาม ศิริมงคล ที่สลับมาเป็นอธิบดีกรมการพัฒนาชุมชน
2 พงศาวดาร 1

2 พงศาวดาร 1  เป็นบทแรกของหนังสือพงศาวดาร ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่ 2 ของหนังสือพงศาวดารในคัมภีร์ฮีบรู หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล บทที่ 1 ของ 2 พงศาวดารเป็นส่วนหนึ่งของตอนที่เน้นไปที่รัชสมัยของซาโลมอน (2 พงศาวดาร 1 ถึง 9) จุดเน้นของบทนี้คือความรุ่งเรืองและความมั่งคั่งของซาโลมอน 
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 17 วรรคในคัมภีร์ไบเบิลของศาสนาคริสต์ แต่แบ่งเป็น 18 วรรคในคัมภีร์ฮีบรู ดังการเปรียบเทียบเลขวรรคต่อไปนี้:
บทความนี้อิงตามกำหนดเลขวรรคในคัมภีร์ไบเบิลภาษาไทยและภาษาอังกฤษของศาสนาคริสต์โดยทั่วไป 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
การถวายเครื่องบูชาและการอธิษฐานของซาโลมอนที่กิเบโอน (1:1–13).
เนื้อหาในส่วนนี้บันทึกถึงการที่ซาโลมอนเริ่มรัชสมัยของพระองค์สืบทอดจากดาวิดในสหราชาธิปไตย โดยที่ดาวิดได้ทรงเตรียมการสนับสนุนราชกิจของซาโลมอนไว้ล่วงหน้าแล้ว (1 พงศาวดาร 25–29) ในวรรค 3–5 ผู้เขียนหนังสือพงศาวดารพยายามกล่าวรวมสถานที่และสิ่งของสักการะที่ถูกต้องทั้งหมด ได้แก่พลับพลาที่สร้างโดยโมเสสในถิ่นทุรกันดารซึ่งตั้งอยู่ในกิเอโบน (1 พงศาวดาร 16:39; 21:29) และหีบแห่งพันธสัญญาที่ตั้งอยู่ในเต็นท์โดยดาวิดในเยรูซาเล็ม ผู้เขียนหนังสือพงศาวดารตั้งใจนำเสนอ 'ชนชาติใหญ่ ซึ่งไม่สามารถจะนับหรือคำนวณได้' (1 พงศ์กษัตริย์ 3:8) ให้เป็น 'ชนชาติที่มากมายเหมือนผงคลีของแผ่นดินโลก' (วรรค 9) หมายถึงพระสัญญาที่พระเจ้าทรงทำไว้กับยาโคบ (หรือ "อิสราเอล") ในปฐมกาล 28:14 การอ้างถึงพระสัญญาที่จะสร้างราชวงศ์นิรันดร์แก่ดาวิด ('ขอให้พระสัญญาของพระองค์ ที่มีต่อดาวิดเสด็จพ่อของข้าพระองค์เป็นจริง ณ บัดนี้'; เปรียบเทียบกับ 1 พงศาวดาร 17:11-12) หมายถึงวรรค 1 ซึ่งซาโลมอนได้รับการแนะนำในฐานะพระราชโอรสและผู้สืบทอดโดยชอบธรรมของดาวิดโดยการทรงเลือกของพระเจ้า
"แล้วซาโลมอนกับชุมนุมชนทั้งหมดที่อยู่กับพระองค์ขึ้นไปที่ปูชนียสถานสูง ซึ่งอยู่ที่กิเบโอนเพราะเต็นท์นัดพบของพระเจ้า ซึ่งโมเสสผู้รับใช้ของพระยาห์เวห์สร้างขึ้นในถิ่นทุรกันดารอยู่ที่นั่น"
ความมั่งคั่งของซาโลมอน (1:14–17).
บันทึกเกี่ยวกับความมั่งคั่งของซาโลมอนในส่วนนี้แทบจะเหมือนความในหนังสืออื่น (1 พงศ์กษัตริย์ 10:26-29) ความนี้เป็นการแสดงตัวอย่างของผลสัมฤทธิ์แห่งพระสัญญาของพระเจ้าต่อซาโลมอนในกิเอโอน
"พวกเขานำรถรบเข้ามาจากอียิปต์ราคาคันละเท่ากับเงิน 600 เชเขล และม้าตัวละ 150 เชเขล แล้วพวกเขาก็ส่งออกไปยังบรรดากษัตริย์ของคนฮิตไทต์ และบรรดากษัตริย์ของคนซีเรีย"